לכבוד

סגל מב''ל

שלום רב,

הנידון: סיכום סיור נגב צפוני תש''פ

* קראתי בענין את סיכום הסיור שהעביר לי מתן;
* רוב הנקודות שהעליתם היו ענייניות ונכונות, ומאפשרות שיפורים – רובן ככולן בהקשר הלמידה **והארגון** של הסיור
* מבחינתי, החשוב בסיורים זה לא הספינינג, ואפילו לא המזכ''צ, אלא **התוכן הלימודי וההקשר**: כיצד מנצלים את הסיור לתובנות מהשטח, לדריכה ברגליים במקומות פחות מוכרים ושגרתיים ולקישור כל אלה לנושאי בטל''מ ברמת בטל''מ
* סיור לימודי אקדמי נועד למצות את השטח במובנו הרחב: תצפיות, אתרים, מפגשים, התנסות – וכל החכמה היא לאזן בין כולם, לקשר אל נושאי הלימוד ולאפשר למידה ישירה של המסיירים עם תופעות נוף, מרחב ואוכלוסייה בהקשרי הבטל''מ
* מכאן גם נובע תפקידנו אנו: עליי כמי שאחראי על הסיור מבחינה אקדמית, עליכם כמדריכים ומקשרים בין צרכי מב''ל לצוות, ועל כולנו: לאזן, להנחות ואף ל'כפות' מדי פעם נושא או תחנה ולחילופין לא לאשר דברים שמפחיתים מאיכותו האקדמית של הסיור [ 'הסללה' בלשון שלכם, 'הנחייה' בלשון אקדמית]
* בסיור דרום היו נקודות אור רבות בהליך הלמידה של הצוות, בהתייחסותו לנושא, ברצונו לתכנן משהו מקורי ואחר, וכמובן בהשקעה העצומה של המובילים והמסייעים להם.
* מצד שני, יש נקודות לשיפור בהקשרים אלה:
1. שהייה של 6 שעות באתר אחד ובחדר סגור מפחיתה את יעילות הסיור בעליל. מאו''ג שמדבר בלי מפה, וגולש להערות חשובות על יחסי דרג מדיני-צבאי – מקומו במליאה, למשל.
2. תצפית אחת, רחוקה מהמכשול ורחוקת משקפת מעזה – איננה יעילה למי שלא היה שם מימיו וזה הרוב!
3. שיחה עם ראש עיירה בשעת ערב [ פעמיים] דחוקה ובלי התבוננות במרחב העירוני ומה קרה בו, למשל בירוחם, וגם בשדרות – מיותרת ולא מוסיפה לדרג המב''ל
4. התצפית על קו התפר היתה רחוקה, מיותרת [למעט ההזדמנות לחלוק כבוד לדוד מימון ז''ל] לא קשורה לסיור, ונולדה ממסירת החצי הזה של היום לקבלן משנה
5. היעדר תצפית ראויה וניתוח מרחבי על הפזורה בבקעת באר שבע ממרומי כתף אברהם, שביקשתי 10 פעמים לשלב אותה בדרך – ובחירת אום-חיראן החלקה היא משגה שנובע מהנ''ל.
6. הביקור בחוות הבודדים שפוצל היה מרוחק ומיותר ולא איפשר טיפול בסוגייה שנויה במחלוקת הראויה לחשיפה לפני כלל המשתתפים.
* בכל אלה, אין כדי להפר את שביעות הרצון מהלמידה, מהאווירה, מההובלה ומהרוח הטובה שהישרה הצוות המוביל, אך יש כדי להסביר מדוע:
* עלינו לקבוע מדי פעם עוגנים ולא תמיד 'העם' יודע מה נכון ומה צריך
* להסכים על הוויתורים, הגדולים [ אילת] והקטנים [תצפיות, סיור ביישובים] ביחד ולדעת להשלים את זה.
* ובהכללה נוספת: החוברות הגדולות מיותרות ובזבזניות לצערי – אני בעד, אבל חוששני שבודדים מעיינים בהן;
* ואינני מזכיר כבר את היעדר השימוש במפות ובמשקפות – שהן נשמת אפו של כל סיור, אבל בחדרים סגורים באמת אין בהם צורך 😊

יוסי